Daling in brandstofprys aangekondigArgieffoto Die departement van energie se aankondiging Saterdag dat brandstofpryse op Woensdag 5 April sal daal, is welkome nuus vir motoriste so kort voor die Paasnaweek. Die prys van 95-oktaan petrol sal met 24c per liter daal, terwyl verbruikers 22c per liter minder sal betaal vir 93-oktaan petrol. Die prys vir alle grade diesel sal met 10,5c daal en die prys van parrafien met 48,5c per liter. Die prys van gas sal met R1,01 per kilogram daal. Die departement van energie het in ŉ verklaring gesê die daling kan onder meer toegeskryf word aan ŉ daling in die gemiddelde prys van Brent-ruolie, wat van $55,15 per vat na $51,52 per vat gedaal het. Die rand het ook intussen van R13,28 verlede maand na R12,90 teenoor die dollar versterk. ŉ Verhoogde brandstofheffing van 30c per liter en padongelukkefondsheffing van 9c per liter sal ook vanaf April geïmplemteer word.